אלכסנדר ירמילוב

אלכסנדר (סשה) ירמילוב (נולד ב-12 בנובמבר 1960 בחרקוב, אוקראינה). הוא חותר קיאקים שהתאמן והתחרה בנבחרת הקיאקים של ברית המועצות. ירמילוב זכה ב-3 מדליות זהב ואחת מכסף בקיאק רביעייה. מדליית הזהב הראשונה למרחק של 10,000 מטרים באליפות העולם שנערכה בנוטינגהאם בשנת 1981 (סרגיי קולוקולוב היה בין חברי הצוות) וכן במדליית כסף זכה למרחק 1000 מטר. מדליית זהב שנייה גם היא ל-10,000 מטר באליפות העולם 1982 שנערכה בבלגרד והשלישית ב-10,000 מטר באליפות העולם 1983 שנערכה בטמפרה שבפינלנד.

בשנות ה-90 עלה ירמילוב לישראל ובשנת 2001 החל לאמן את חותר הקיאקים מיכאל קולגנוב בהפועל עמק הירדן.

בשנת 2005 החל לאמן ירמילוב במרכז הימי בטבריה חותרים צעירים והביא אותם להצלחות והשגים רבים, חותרים אלו מהווים כיום חלק מנבחרת הנוער של ישראל בקיאקים.

בשנת 2007 עבר ירמילוב לקנדה, שם חי עם משפחתו.

קישורים חיצוניים 
 תוצאות של ירמילוב באליפויות העולם

ישראלים שנולדו ב-1960
ישראלים ילידי אוקראינה
קיאקיסטים ישראלים
מאמני ספורט ישראלים